Deg uḍris amenzu id yesseskel MAMMERI Mouloud yefka-d azwel “Taqṣidt n Ɛziz d Ɛzizu”: deg uzwel-agi ad d-naf si tama yefka-d tawsit n uḍris d Taqsidt, s yen aki yefka-d sin n yismawen, d ismawen yettemcabin sur seg tama n lebni dayen I d-yemmalen assaɣ gar-asen, si tama n usentel yemmal-d kra n wassaɣ i ten-yezdin, akken neẓra di tmetti Taqbaylit mi ara ad d-nebder isem n urgaz d tmeṭṭut mseḍfaren almi illa wassaɣ n tayri gar-asen, ayen ur d ibanen ara deg uzwel d ṣṣenf n Teqṣidt-agi meḥsub ma tessefraḥ neɣ tesseqraḥ, aya-agi d ayen i d-ibanen s wudem ubriz deg uzwel I d-tefka UBACHIR Hadjira Uzzu n tayri, imi awal Uzzu yemmal-d isennanen d taɣawsa isseqraḥen mi ara ad tt-tnaleḍ.